Христо Смирненски
Спомен

chitanka.info

… и във време оно людето имаха за пища месо, яйца, сирене, мед, сардели и нерядко баници…

Из „Купонски летопис“

Сборник пред мене с формули разни

вдясно мастило, вляво тетрадка,

вляво тетрадка с листове мазни

буди в душа ми тъмни съблазни,

горест по радост, щастие кратко.

С думи чаровни, с думи на фея

шепне ми тихо тази тетрадка,

в горест въздишам, в нега копнея,

слушам, че нявга тук, върху нея,

сложена била баница сладка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.